కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
ICC Women’s Cricketer of the Year‌గా స్మృతి మంధాన
వెస్టిండీస్ వేదికగా ఇటీవల ముగిసిన టీ20 ప్రపంచకప్‌లో భారత్ జట్టు సెమీస్‌ చేరడంలో క్రియాశీలక పాత్ర పోషించిన స్మృతి మంధాన.. 2018లో 12 వన్డేలాడి 66.90 సగటుతో ఏకంగా 669 పరుగులు చేసింది.
Samayam Telugu | Updated:
Dec 31, 2018, 03:18PM IST
ICC Women’s Cricketer of the Year‌గా స్మృతి మంధాన
మైదానంలో ఈ ఏడాది వన్డే, టీ20ల్లో పరుగుల వరద పారించిన భారత మహిళల జట్టు ఓపెనర్ స్మృతి మంధాన ఐసీసీ నుంచి అరుదైన ఘనతల్ని సొంతం చేసుకుంది. ఐసీసీ తాజాగా నిర్వహించిన ఓటింగ్‌లో స్మృతి మంధాన... ‘ఐసీసీ ఉమెన్స్ క్రికెటర్ ఆఫ్ ద ఇయర్’తో పాటు ‘ఐసీసీ ఉమెన్స్ వన్డే క్రికెటర్ ఆఫ్ ద ఇయర్‌’గానూ నిలిచింది.
వెస్టిండీస్ వేదికగా ఇటీవల ముగిసిన టీ20 ప్రపంచకప్‌లో భారత్ జట్టు సెమీస్‌ చేరడంలో క్రియాశీలక పాత్ర పోషించిన స్మృతి మంధాన.. 2018లో 12 వన్డేలాడి 66.90 సగటుతో ఏకంగా 669 పరుగులు చేసింది. అలానే.. 25 టీ20ల్లో 130.67 స్ట్రైక్‌రేట్‌తో 622 పరుగులు చేసింది. దీంతో.. ఐసీసీ వన్డే, టీ20 ర్యాంకింగ్స్‌లోనూ ఈ ఎడమచేతి వాటం ఓపెనర్ టాప్-10లో కొనసాగుతోంది.
Smriti Mandhana wins big as the ICC Women's Awards 2018 are announced! Details ⬇️ https://t.co/XTH3Gstpf5 https://t.co/2t4YhbXMGj
&mdash; ICC (@ICC) 1546238193000
ఐసీసీ నుంచి రెండు అవార్డులు లభించడంపై స్మృతి మంధాన మాట్లాడుతూ ‘ఈ అవార్డులు నాకు చాలా ప్రత్యేకం. మైదానంలో టీమ్ గెలిచేందుకు పరుగులు సాధించాలని కోరుకుంటాం. అలానే.. ఇలాంటి అవార్డులు క్రికెటర్లు మరింత నిబద్ధతతో ఆడేలా స్ఫూర్తినిస్తాయి’ అని సంతోషం వ్యక్తం చేసింది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.